Imtella' Lulju 15, 2021 - Aġġornata 15 Ta' Lulju, 2021 3:22pm Ġimgħa wara li sparawlu tiri ta' arma tan-nar f'Amsterdam, il-ġurnalist Olandiż Peter de Vries tilef il-battalja mal-mewt. Kienet il-familja tiegħu li ħabbret il-mewt tal-ġurnalista investigattiv li kien magħruf għall-istejjer b'rabta mal-kriminalità. "Peter iġġieled sal-aħħar imma ma rnexxielux jirbaħ il-battalja. Huwa għex dak li kien jemmen jiġifieri li jekk ikun għarkuptejh mhux mod kif jgħix. Kburin bih", sostnew il-qraba tiegħu. Il-ġurnalist ta' 64 sena ntlaqat minn tiri fis-7 ta' Lulju hekk kif kien għadu kemm ħiereġ minn studjo televiżiv fejn kien qed jieħu sehem f'diskussjoni. Fil-karriera tiegħu huwa għen lill-Pulizija ssolvi diversi każijiet billi kixef kriminali u traffikanti tad-droga.